NaiveNeuron/SloPal huggingface dataset:
Jasaň, Viliam, poslanec NR SR (2013-02-07):
Ďakujem pekne, pán Frešo pred chvíľou vystúpil a o niečo nás požiadal a upozornil, tak som si myslel, že to v takom duchu pôjde, ale, ale nejde to tak. A vy ste vo svojom vystúpení nastolili veľmi veľa otázok, na ktoré budú samozrejme, predpokladám, reagovať tí vyšetrovatelia, o ktorých, ich požiadate. Budem aj ja chcieť vedieť výsledok. Ale ja vás sledujem, ja dosť sledujem to, čo hovoríte, alebo čo píšete. A na svojom blogu ste povedali, že nie je to nič nové, že vy ste to len pospájali tým, čo ste už počuli alebo čítali. Ja si tiež pomôžem jedným citátom. Ja som to tiež prečítal a celkom, celkom sa mi to páči. „Konanie pána Lipšica je veľmi prehľadná snaha odvrátiť pozornosť od toho podstatného, o čom v internetovej verzii spisu Gorila ide, o korupciu pri privatizácii a o kupovanie poslancov za druhej Dzurindovej vlády. Práve o týchto veciach je vyše 90 % spisu, ale pre pána Lipšica podozrenia z korupcie a kupovania poslancov z pochopiteľných dôvodov nie sú zaujímavé. Chce, aby sa vyšetrovanie zaoberalo inými vecami. Takto chce pán Lipšic zahmliť pre neho veľmi nepríjemný fakt, že ako člen vlády v rokoch 2002 – 2006 je spoluzodpovedný za nepodarenú privatizáciu a korupciu, ktorá sa mala podľa internetového spisu udiať za spomenuté štyri roky. A navyše, pán Lipšic sa nepostaral o vyšetrenie podozrení z korupcie uvedených v spise, ani keď bol minister vnútra vo vláde pani Radičovej a spis poznal. Vtedy chcel tiež, aby sa vyšetrovalo všetko možné, okrem prešľapov za Dzurindovej vlády, ktorej bol členom. Pán Lipšic chce takýmto spôsobom nahradiť neexistujúcu agendu svojej novej politickej strany, ktorá nemá čo ponúknuť. Takto však robí neprípustný nátlak na vyšetrovacie orgány a snaží sa politicky ovplyvňovať...“ (Prerušenie vystúpenia časomerom.)
Hort, Milan, podpredseda NR SR (2011-10-19):
Poprosím, keby ste v tejto chvíli poďakovali pani poslankyni Tomanovej, lebona to upozornila.
Kaliňák, Robert, podpredseda vlády a minister vnútra SR (2015-03-19):
Už som teda vlastne na konci. Ja chcem na záver už povedať iba poznámku, že pamätáme si, kde pri podobnom rozhodnutí, ale za úplne iných podmienok zvolávala opozícia desiatky tlačových konferencií a vyzývala prezidenta, bývalého v tomto prípade, aby napravil svoje konanie, zaplatil to z vlastného vrecka. Všetci tí odvážlivci dneska chýbajú v sále, nie sú tu. A tak som naozaj prekvapený. Ale je to typické, že naša opozícia nemá jeden meter, nepozná jeden meter a vždycky politicky využíva iba tú časť rozhodnutí, ktorá sa jej hodí. Keby bola aspoň troška chlapom, najmä tí poslanci, ktorí sú chlapi, urobili by rovnaké výzvy, ako urobili v decembri minulého roku. Ale keďže nie sú, naozaj to ani neočakávame. Ďakujem. (Potlesk.)
B. Bugár, podpredseda NR SR: (2004-03-04):
K. Fajnor, poslanec: Ďakujem pekne, pán predsedajúci. Dovoľte mi, aby som aj ja krátko podporil navrhovateľov, ako aj predrečníka pána poslanca Fica. Myslím si, že Komunistická strana Slovenska určite podporí tento návrh. A chcem podotknúť jednu vec. Jediná strana, bola to Komunistická strana Slovenska, kde práve z tohto dôvodu, jedným z týchto dôvodov bolo, že sme nepodporili prístupovú zmluvu, kde my už pri schvaľovaní prístupovej zmluvy do Európskej únie sme na tieto veci upozorňovali. A upozorňovali sme na to, že u našich občanov je výrazná šanca na to, aby sa stali druhoradými občanmi. Z tohto dôvodu sme už skôr na to upozorňovali. Je nám ľúto, že vtedy náš hlas nebol vypočutý, ale v každom prípade návrh predkladateľov podporíme. (Potlesk.)
Bugár, Béla, podpredseda NR SR (2019-06-19):
Kto?
T. Cabaj, podpredseda NR SR: (2009-06-17):
Otváram všeobecnú rozpravu. Písomne sa do rozpravy neprihlásil nikto. Dovoľte, aby som konštatoval, že včera odhlasovala Národná rada súhlas s vystúpením guvernéra Národnej banky. Pán guvernér, chcem sa spýtať: Máte záujem vystúpiť v rozprave? Nech sa páči, udeľujeme vám slovo. Keďže sa písomne nikto do rozpravy neprihlásil, pýtam sa: Hlási sa do rozpravy niekto ústne? Ak nie, končím možnosť prihlásiť sa do rozpravy. Pán guvernér, nech sa páči, máte slovo. I. Šramko, guvernér Národnej banky Slovenska: Ďakujem pekne za slovo, pán predsedajúci. Vážení páni poslanci, vážené pani poslankyne, v duchu diskusie, ktorá prebehla na výbore pre financie a rozpočet, keďže teda pán minister uviedol tento zákon úplne detailne, ja by som len chcel teda reagovať na požiadavku poslancov a potvrdiť to, že naozaj tento zákon sa prijíma preventívne, žiadna banka na Slovensku momentálne nevykazuje taký stav, že by bola akútna potreba tento zákon pre tieto veci využiť. Takže o to som bol požiadaný aj na výbore. Takže toto plním. Ďakujem pekne.
Pčolinský, Peter, podpredseda NR SR (2023-03-23):
Ďakujem. Päť faktických poznámok, šesť. Pani poslankyňa Zemanová s prvou. Nech sa páči.
Hrnčiar, Andrej, podpredseda NR SR (2017-09-05):
Nech sa páči, v rozprave požiadal o vystúpenie pán minister.
Klus, Martin, podpredseda NR SR (2019-11-27):
Ďakujem, pán minister. Chce vyjadriť, chce sa vyjadriť aj spravodajca? Nie je tomu tak, prerušujem rokovanie o tomto bode programu. Ďalej nasleduje druhé čítanie o návrhu poslankyne Evy Antošovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1704. Informácia výborov má tlač 1704a. Dávam slovo poslankyni Eve Antošovej, aby návrh zákona odôvodnila. Nech sa páči, pani poslankyňa. (Rokovanie o návrhu poslankyne Národnej rady Slovenskej republiky Evy Antošovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 1704.)
P. Hrušovský, predseda NR SR: (2004-09-10):
(Hlasovanie.) 128 prítomných, 76 za, 9 proti, 43 sa zdržalo. Návrh sme schválili. Pristúpime k tretiemu čítaniu o vládnom návrhu zákona, ktorým sa mení a dopĺňa zákon o civilnom letectve. Otváram rozpravu o tomto bode programu. Pýtam sa pánov poslancov, či sa chce prihlásiť niekto do rozpravy. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru, pán spoločný spravodajca... B. Opaterný, poslanec: S odporučením gestorského výboru schváliť.
Laššáková, Jana, podpredsedníčka NR SR (2014-05-28):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy ústne sa hlási pán poslanec Pollák, pán poslanec Kuffa. Končím možnosť prihlásiť sa do rozpravy ústne. Ale ako prvý sa prihlásil spravodajca, ktorý v zmysle rokovacieho poriadku má prednosť. Nech sa páči, pán poslanec, máte slovo.
Hort, Milan, podpredseda NR SR (2011-09-08):
Ďakujem pekne, pán minister. Teraz by mali nasledovať otázky, ktoré položil pán poslanec Zoltán Horváth, ale nevidím ho v sále, prvá bola adresovaná ministrovi, obidve boli adresované ministrovi vnútra Danielovi Lipšicovi, ktorý tu má alternanta, ale pretože pán Horváth nie je prítomný, tak nebudeme odpovedať na jeho otázky. Preto pristúpime k otázke č. 8, ktorú položil pán poslanec Ivan Štefanec, ktorý je prítomný v sále, a je adresovaná podpredsedovi vlády a ministrovi práce, sociálnych vecí a rodiny Slovenskej republiky pánovi Jozefovi Mihálovi. Otázka znie: „Pán minister, pripravujete zmeny pri pobyte cudzincov z tretích krajín, ktorí majú záujem krátkodobo na Slovensku pracovať?“ Nech sa páči.
Pellegrini, Peter, predseda NR SR (2024-02-08):
Prezentujme sa a hlasujme o bode 47 pozmeňujúceho návrhu pána poslanca Galka. (Hlasovanie.) Prítomných 140 poslancov, za 28, proti 75, zdržalo sa 35, nehlasovali 2. Tento bod sme neschválili.
Poliačik, Martin, poslanec NR SR (2018-11-21):
Ďakujem veľmi pekne. Ja mám také pravidlo, že nikdy nereagujem na fašistických poslancov, ale dnes urobím tú výnimku. Pán kolega, akože sorry. Vy ste Uhrík, ja som Poliačik, ani jeden nie sme Slováčik. Nemá význam sa rozprávať o tom, kto má aké meno. Treba sa pozerať na to, kto čo rozpráva, aké má hodnoty a čo je za ním, aká práca. Považujem za vrcholne nedôstojné, keď v pléne Národnej rady útočíte na ľudí, ktorí sa tu nemôžu brániť, či sú to radoví redaktori ktoréhokoľvek média, alebo ktokoľvek, kto sa snaží udržiavať občiansku spoločnosť. Takže vás poprosím, nechajte to v rovine politického boja. Keď už chcete ísť po novinároch, choďte po obsahu, ale nehnevajte sa, je nedôstojné poslanca Národnej rady, aby kádroval niekoho na základe jeho priezviska. To fakt sa sem nehodí.
Liba, Peter, poslanec NR SR (2022-10-18):
Ďakujem za slovo, pán podpredseda. Chcem sa aj ja pripojiť k tomuto vyhláseniu a vyjadriť úprimnú sústrasť rodinám a príbuzným obetí tohto ohavného činu. Mladý človek ovplyvnený extrémizmom na internete napísal svoje 60-stranové memorandum, vyhlásenie, v ktorom zo všetkého obvinil predovšetkým Židov. Bohužiaľ, svoje slová pretavil zvrátený čin a pripravil o život mladých ľudí z LGBTI komunity. Ako predseda skupiny priateľstva s Izraelom absolútne odmietam takéto prejavy antisemitizmu na Slovensku. Všetci sa musíme pozrieť naspäť do histórie, aby sa neopakovalo ďalšie prenasledovanie židovskej ani žiadnej inej komunity. Aj Slovenská židovská komunita sa dnes ocitla v atmosfére strachu a neistoty. Všetci aktéri verejného života na Slovensku sa dnes musia pričiniť o to, aby sa tento stav zvrátil, aby všetky menšiny sa u nás cítili bezpečne. Ďakujem.
Žiga, Peter, podpredseda NR SR (2024-04-18):
Prezentujme sa a hlasujme. (Hlasovanie.) 144 prítomných, 77 za, 67 sa zdržalo. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán spravodajca, uvádzajte.
Šeliga, Juraj, podpredseda NR SR (2021-03-19):
Ďakujem. Pani poslankyňa Marcinková.
Gašpar, Tibor, podpredseda NR SR (2024-10-02):
Ďakujem. Ďalší s faktickou, pán poslanec Hargaš, nech sa páči.
Martvoň, Anton, poslanec NR SR (2012-09-12):
Samozrejme, ospravedlňujem sa. Konkrétne by som sa chcel vyjadriť k pánovi Poliačikovi. No čo sa týka postavenia žien v advokácii, vraj majú obmedzený prístup. Nesúhlasím s vami. Advokáti ženy sú rovnako zastúpené a majú rovnaký prístup ako advokáti muži. Jednoducho sú tam všade rovnaké podmienky, dokonca aj v justícii je viac žien ako mužov a v advokácii je to približne rovnaké. Čo sa týka rodinkárstva, budem reagovať iba na to, na čo kolega Brixi nereagoval. Čo sa týka rodinkárstva, no práve pri tejto novele si bude musieť advokát uvedomiť, že či chce zamestnávať rodinu, alebo expertného pracovníka. Keď bude obmedzené mať troch koncipientov, no tak pochybujem, že ten advokát, keď má možnosť zamestnať iba troch koncipientov, si zamestná tam troch členov rodiny, ktorí v podstate nemusia mať také výkony ako nečlen rodiny. Čo sa týka nejakých, dá sa povedať, alebo nejakej pracovnej náplne advokátskeho koncipienta, to, čo ste povedali, no trošku to bolo pritiahnuté. To bol taký extrémny prípad. To máte ako pri súkromnej spoločnosti. Máte asistenta riaditeľa, ktorý robí odbornú robotu a máte asistenta riaditeľa, ktorý umýva autá. Čiže jednoducho je to vždy extrém. Od extrému do extrému. Ja poznám väčšinou koncipientov, čo robia odbornú prácu. No a jedna vec ma ale teší, že tento zákon o advokácii vás zaujal a konečne ste prešli od heroínu k čili papričkám a k advokácii. Ďakujem.
Sulík, Richard, predseda NR SR (2011-07-11):
Pán poslanec Maďarič.
Kollár, Boris, predseda NR SR (2023-03-21):
Prosím, prezentujme sa a hlasujeme. (Hlasovanie.) Prítomných 134, za 81, proti 4, zdržalo sa 49. Konštatujem, že sme tento návrh schválili. Teraz prosím určenú spravodajkyňu z ústavnoprávneho výboru pani poslankyňu Petru Hajšelovú, aby uviedla hlasovanie v prvom čítaní o návrhu poslancov Svrčeka, Kollára, Gogu, Pčolinského na vydanie ústavného zákona, ktorým sa dopĺňa ústava, tlač 1472, bod 80 schváleného programu. Nech sa páči, pani poslankyňa, máte slovo. (Hlasovanie o návrhu poslancov Národnej rady Slovenskej republiky Miloša Svrčeka, Borisa Kollára, Ľudovíta Gogu a Petra Pčolinského na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov , tlač 1472.)
Laššáková, Jana, podpredsedníčka NR SR (2013-03-19):
Pán poslanec Hraško, nech sa páči.
P. Hrušovský, predseda NR SR: (2003-02-26):
(Hlasovanie.) 121 prítomných, 69 za návrh, 49 proti, 3 sa zdržali. Návrh do druhého čítania sme schválili. Prosím ďalší návrh. J. Hurban, poslanec: Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady Slovenskej republiky č. 139 zo 7. februára 2003 prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie, rozpočet a menu aj ústavnoprávnemu výboru a Výboru Národnej rady pre sociálne veci a bývanie. Za gestorský výbor navrhujem Výbor Národnej rady Slovenskej republiky pre financie, rozpočet a menu. Zároveň odporúčam, aby uvedený návrh prerokovali výbory do 9. apríla 2003 a gestorský výbor do 11. apríla 2003. Prosím, pán predseda, dajte o tomto návrhu hlasovať.
P. Hrušovský, predseda NR SR: (2004-10-27):
Pristúpime teraz k hlasovaniu o prerokovanom vládnom návrhu zákona o Spoločnosti pre diaľnice a cesty, pre motorové vozidlá a doplnení zákona č. 135/1961 Zb. o pozemných komunikáciách, ktorý prerokúvame ako tlač 796. Poprosím pána poslanca Vážneho, aby z poverenia gestorského výboru ako spoločný spravodajca uvádzal návrhy hlasovania k prerokúvanému vládnemu návrhu zákona, ktorý som uviedol. Nech sa páči, pán poslanec Vážny.
Šípošová, Janka, poslankyňa NR SR (2015-09-16):
Ďakujem pekne, pani podpredsedníčka. Ja mám trošku pocit beznádeje, že či má význam vôbec čokoľvek hovoriť, lebo sa mi zdá, že ako keby sme tu každý opakovali svoju mantru a vôbec mi to nepripadá ako dialóg, ktorý by mal viesť k nejakej zhode, dohode, riešeniu. Na tej júnovej schôdzi, ktorú spomenul aj pán Bugár pred chvíľou, on hovoril niečo... (Poslankyni prestal fungovať mikrofón.)
Šefčík, Marek, poslanec NR SR (2023-03-17):
(Povedané súbežne s predsedajúcim.) Ďakujem vám teda za priestor. Budem pokračovať po hlasovaní.
Kamenický, Ladislav, minister financií SR (2024-02-13):
Ďakujem pekne. Cieľmi návrhu zákona je riešenie problematiky nesplácaných úverov, zavedenie nových inštitútov, napríklad správcov úverov ako nového licencovaného regulovaného subjektu alebo nákupcu úverov, podpora rozvoja sekundárneho trhu, konkurencie na ňom, zadefinovanie jednotlivých podmienok na získanie povolenia pre správcov úverov na spravovanie úverov v rámci EÚ. Chcem podotknúť, že ide o sprísnenie podmienok, to znamená, ide o reguláciu týchto vecí, čo považujem za pozitívne. Je to aj, ide aj o odstránenie prekážok ako pre prevody nesplácaných úverov úverovými inštitúciami na nákupcov úverov, stanovenie záruk pre tento prevod pri súčasnom zachovaní práv dlžníkov. Ďakujem pekne.
Kyselica, Lukáš, poslanec NR SR (2022-06-15):
Teda pochválili ste pani Šofranko, ale aj pani Mierna má krásne šaty, aj ostatné dámy.
Kollár, Boris, predseda NR SR (2021-10-27):
Prosím, prezentujme sa a hlasujeme. (Hlasovanie.) Prítomných 135 poslancov, za 85, proti 9, zdržalo sa 41. Uvedený návrh sme schválili.
Janckulík, Igor, poslanec NR SR (2016-11-28):
Ďakujem. Vážený pán predsedajúci, vážená pani ministerka, ktorej zároveň gratulujem k narodeninám, chcel by som podporiť tento pozmeňujúci návrh kolegu Krajčího, pretože keď sa už konečne prijíma tento zákon, ktorý by umožňoval prerozdelenie potravín po dobe minimálnej trvanlivosti charitatívnym organizáciám, čo som veľmi uvítal, odstráňme, prosím, aj zásadné prekážky, ktoré by bránili jeho reálnemu uplatňovaniu v praxi, aby sme nedospeli do štádia, že máme zákon, ktorý vyzerá dobre na papieri, ale v praxi sa uplatniť dá len ťažko. Od mnohých ľudí, ktorí majú skúsenosti s usporiadavaním rôznych charitatívnych podujatí pre sociálne slabších, ale aj dobrovoľníckych akcií pre deti napríklad, počúvam, že takto nastavený zákon, ako máme u nás, ktorý podporuje nehorázne plytvanie s potravinami a je doslova až neľudský. A toto si nielenže nemôžeme dovoliť, ale ani nesmieme. Treba neustále zdôrazňovať, že by sa prerozdeľovali iba trvanlivé potraviny po uplynutí doby minimálnej trvanlivosti, bežné základné potraviny, napríklad ryža, cestoviny, čaje, múka, cukor a tak ďalej, ktoré keď sú štandardne skladované, čiže netreba na to zisťovať žiadne obzvlášť špeciálne podmienky, a ak nemajú nejak porušený obal, tak s tým nie je žiadny problém, čo sa týka nejakých zdravotných rizík. Spotrebiteľ bude informovaný, že dostáva takéto potraviny. Aj teraz každý nesieme vlastnú zodpovednosť za to, že skonzumujeme napríklad pri potravinách, ktoré sa rýchlo kazia, keď ich v domácich podmienkach alebo pri prevoze z obchodu zle uskladníme, tak môže dôjsť k pokazeniu, i keď výrobca tam garantuje istú dobu spotreby, ale, samozrejme, vieme si to odkontrolovať pohľadom alebo čuchom. To sú základné veci. Často ľudia... (Prerušenie vystúpenia časomerom.)
Kotleba, Martin, poslanec NR SR (2016-06-16):
Ďakujem, pán predseda. V rozprave vystúpil jeden poslanec, pán poslanec Uhrík, neboli podané žiadne pozmeňujúce návrhy, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Janckulík, Igor, poslanec NR SR (2017-11-29):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Ďurica, Ondrej, poslanec NR SR (2020-09-22):
Ďakujem za slovo, pán predsedajúci. Ja chcem poďakovať pánovi predsedovi za jeho... (Reakcie z pléna a prerušenie vystúpenia predsedajúcim.)
Jurinová, Erika, podpredsedníčka NR SR (2014-02-06):
Vážené pani kolegyne, páni kolegovia, dostala som informáciu, že ešte chvíľku budeme čakať na splnomocnenie člena vlády na zastupovanie pána premiéra. Takže ešte vyhlasujem prestávku, kým poverenie budeme mať. (Prestávka.) (Po prestávke.)
B. Bugár, podpredseda NR SR: (2003-06-18):
(Po prestávke.)
Paška, Pavol, predseda NR SR (2013-10-28):
Pán Poliačik, páni poslanci Poliačik a Kolesík, faktické poznámky. Končím možnosť. Pán poslanec Poliačik.
Ďuriš Nicholsonová Lucia, podpredsedníčka NR SR (2017-10-17):
Dobrú chuť. (Prerušenie rokovania o 12.00 hodine.)
Pčolinský, Peter, podpredseda NR SR (2022-12-13):
Ďakujem. Jedna faktická, pán poslanec Suja.
P. Hrušovský, podpredseda NR SR: (2002-02-21):
E. Rusnáková, poslankyňa: Môžeme o všetkých bodoch hlasovať naraz, až na bod číslo 5, ktorý sťahujem.
Jurinová, Erika, podpredsedníčka NR SR (2015-05-15):
Pán poslanec Droba.
Sulík, Richard, predseda NR SR (2011-02-01):
Ďakujem pekne. S faktickou poznámkou sa prihlásil pán poslanec Čaplovič. Uzatváram možnosť sa prihlásiť s faktickou poznámkou. Nech sa páči, máte slovo.
Kalist, Peter, poslanec NR SR (2011-07-07):
No, ďakujem pekne. Všetky vlastne faktické sa týkali jednej a tej istej veci. No, dámy a páni, podľa takéhoto veľmi hrubého prepočtu by Všeobecná zdravotná poisťovňa mala vykázať zisk za to obdobie 2006 až 2010 91 mil. eur. Dobre, bol by amorálny, ako tvrdíte. Namiesto toho ale vykázala stratu 72 mil. eur, 50 mil. falošné účtovníctvo, ďalších 65 mil. navyšovanie základného imania a len tak hrubo ešte 48 mil. nedoplatky v eurách. Všetko, hovoríme nedoplatky nemocníc, štátnych nemocníc do Sociálnej poisťovne a to je určite, nie je všetko, čo tam je pochované, spolu 235 miliónov eur, 235 mil. eur, na ktoré sa všetci budeme musieť poskladať, alebo čiastočne sme sa už poskladali, lebo navýšenie základného imania je už fuč. Takže 235 mil. eur, ktoré sa rozhádzali, nikto nevie kam, nikto nevie kto ich dostal, ale hlavne, presne, ako ste povedali, ani lekári, ani pacienti nie sú spokojnejší a nemajú z toho vlastne nič. To je jasný dôkaz toho, akým neefektívnym spôsobom dokáže štátna poisťovňa nie ani gazdovať, ale, ako by som to nazval, rozhadzovať peniaze. Ďakujem.
Dostál, Ondrej, poslanec NR SR (2023-02-02):
No, samozrejme, že konkrétna účasť niektorého zo štátnych predstaviteľov Slovenskej republiky preukázaná nebola, však to netvrdia ani nemecké orgány činné v trestnom konaní, ale ide o to, že považujú za jasné a preukázané, že, že určitá časť tohto kriminálneho činu sa udiala na Slovensku s použitím slovenského vládneho špeciálu. Je možné, že sa to udialo bez toho, aby, aby o tom boli slovenskí oficiálni predstavitelia informovaní, ale preto je v našom záujme, teda myslím v záujme Slovenskej republiky, aby tieto veci boli prešetrené a nie aby boli, boli ututlávané. Napokon s kauzou únosu, iného únosu, do ktorého boli zapojené štátne orgány, tu máme bohaté skúsenosti. Teraz narážam na únos prezidentovho syna, ale naše orgány činné v trestnom konaní predsa majú konať aj samostatne, veď naše orgány činné v trestnom konaní predsa nekonajú iba na základe toho, čo sa dozvedia od nemeckých orgánov, ale je podľa toho evidentné, že, že k tomu skutku prišlo aj na území Slovenskej republiky aj s použitím vládneho špeciálu. Ale je to, je to vec, ktorá sa dotýka aj bývalého ministra vnútra pána Roberta Kaliňáka a rovnako, rovnako pán Kaliňák dostal paragraf, cez § 363 pozornosť od Generálnej prokuratúry. Takže moja doplňujúca otázka znie, že aj v tejto súvislosti sa pýtam, že aká je povaha vášho vzťahu s pánom Robertom Kaliňákom.
M. Fronc, poslanec: (2007-07-03):
A rád by som pripomenul a doplnil pána poslanca Szigetiho. My na externé štúdium prijímame 75-tisíc študentov. Z populačného ročníka, ktorí skončia strednú školu s maturitou, tí, ktorí nastúpia na vysokú školu na externé štúdium je okolo 30 %. To je oficiálna správa, ktorú nedávno vyrobilo ministerstvo školstva. Inými slovami. Budú maturanti, ktorí nastúpia na denné štúdium alebo na externé a nebudú platiť, a budú ďalší tí istí maturanti, ktorí nastúpia a budú platiť. A pritom to, čo dostanú jedni aj druhí, ten výsledný produkt je ten istý. Je to diplom. Takže aká je potom rovnosť občanov pred zákonom a pred tým, čo dostáva. Jeden dostane zadarmo, druhý nedostane. V tom je tá nespravodlivosť. Ďakujem.
Číž, Miroslav, podpredseda NR SR (2014-12-11):
Ďakujem, vyhlasujem všeobecnú rozpravu za skončenú. Pán spravodajca, chcete? (Reakcia navrhovateľa.) Teda pán navrhovateľ, pardon.
Glváč, Martin, podpredseda NR SR (2019-09-20):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, kto sa chce prihlásiť ústne. Jedine pán navrhovateľ, nech sa páči, a končím možnosť prihlásiť sa do rozpravy.
Blaha, Ľuboš, poslanec NR SR (2020-11-04):
Pán kolega, neviem, o čom hovoríte. My sme v bývalom, počas bývalého funkčného obdobia niekoho kádrovali pri stálych delegáciách Národnej rady v zahraničí? Povedzte mi jeden príklad, prosím vás. Lebo toto je absolútny originál, toto sa ešte naozaj nikdy nestalo. Uvedomte si, že to, že ste ma nedali na miesto, kam ma nominoval SMER – sociálna demokracia ako najväčší opozičný klub, na miesto predsedu ľudskoprávneho výboru, to bolo tiež veľmi originálne. Ale odbavovať sa ešte aj pri stálych delegáciách? Ako vám už naozaj nie je hanby? Vy sa dostávate reálne do tých 50. rokov, reálne do tých čias, kedy sa tu kádroval každý iný názor a kedy sa tí ľudia popravovali. Do tejto podoby sa dostávate. A vy si k tomu ešte zatlieskate. A akú politickú kultúru tu budeme mať potom, keď sa zasa my vrátime k moci a budeme to isté robiť vám? Budeme mať na to to isté morálne právo. A čo potom budete rozprávať, keď si povieme, že tuto pán Laurenčík, sa nám nepáčia jeho názory a nebude môcť mať žiadnu funkciu v parlamente? Toto je cesta, ktorú ponúkate opozícii? Si to uvedomte z druhej strany. Nebudete vládnuť navždy. Možnože o rok, jak sledujem zdravotný, duševný stav pána Matoviča, možno o pár týždňov skončí táto vláda a budete v tej istej pozícii. Spamätajte sa! A toto nie je otázka osobná, či je to Blaha, alebo či je to Kotleba, ktokoľvek, každý máme legitímne právo zastupovať svojich voličov. Tak sa, prosím, pán Laurenčík, ešte raz pozrite na to, kedy sme my niekoho vyradzovali zo stálych delegácií v zahraničí. To je absolútne neuveriteľné! Viete, to je, to sú úplne obyčajné diplomatické skupiny, kde neni ani nejaká veľká právomoc, len sa stretávame s krajinami Latinskej Ameriky. Kto tu viacej naštudoval o Latinskej Amerike ako ja? Prepáčte, asi nikto. (Reakcia z pléna.) O Kube vie čo pán Pročko možno viac, ako sa tam robia kotúle, ale to je všetko. Nikto tu o Latinskej Amerike nevie viac ako ja, a vy tu idete kádrovať ľudí. Prepáčte, to je hanba! (Potlesk.)
Žiga, Peter, podpredseda NR SR (2024-04-24):
Dávam hlasovať o tom, že prerokujeme návrh zákona v treťom čítaní. Prezentujme sa a hlasujme. (Hlasovanie.) 143 prítomných, 80 za, 63 proti. Návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Bugár, Béla, podpredseda NR SR (2020-02-25):
Pani poslankyňa Zimenová tu nie je, pán poslanec Baránik taktiež, pani poslankyňa Dubačová tiež. Pani poslankyňa Grausová, nech sa páči.
Horváthová, Eva, poslankyňa NR SR (2021-06-22):
Áno, pozmeňujúci návrh je dočítaný, tak som aj skončila a hovorím teraz o odôvodení k bodu 6... (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2019-02-08):
S reakciou na faktické poznámky pán poslanec Galek.
Kollár, Boris, predseda NR SR (2021-10-27):
Pýtam sa, vážené poslankyne, vážení poslanci, či každý poslanec využil svoje právo hlasovať. Prosím, kto nevyužil, ešte rýchlo. (Pokračovanie verejného hlasovania.) Pýtam sa, vážené panie poslankyne, páni poslanci, či každý poslanec využil svoje právo hlasovať. Ak áno, vyhlasujem hlasovanie za skončené. Prosím overovateľov, aby sa ujali svojej funkcie. Vyhlasujem prestávku. (Prestávka. Spracúvanie výsledkov verejného hlasovania.)
Kollár, Boris, predseda NR SR (2022-09-23):
Ďakujem. Teraz vystúpi s faktickou poznámkou pán poslanec Dobeš. Nech sa páči.
Šeliga, Juraj, podpredseda NR SR (2020-09-29):
Pán poslanec Jarjabek, nech sa páči.
J. Vaľová, poslankyňa: (2008-06-20):
Chcela by som len podotknúť, že veľmi citlivo bude treba zvažovať, aby tento zákon sa zosúladil, pretože v súčasnosti je v novelizačnom procese smernica Európskej únie o pracovnom čase, ktorej novelu schválila už Rada ministrov, a čaká sa na schválenie Európskou radou. Myslím si, že ak toto schválenie príde ešte v období schválenia tohto zákona, bude veľmi potrebné zosúladiť tento návrh so smernicou Európskej únie. Iba toľko. Ďakujem veľmi pekne.
B. Sániová, poslankyňa: (2007-09-20):
Vážený pán minister, v mene občanov regiónov Turca, menovite obyvateľov mesta Martina – Vrútky, interpelujem vás v nasledovnej veci. Výstavba tunela medzi Vrútkami a Žilinou, ktorá bola pred niekoľkými rokmi prerušená, mala spájať Žilinu nielen s Martinom a Vrútkami, ale mala umožniť aj spojenie východu Slovenska s inými časťami Slovenskej republiky, ale aj s Českou republikou. Nebudem už hovoriť o bezpečnosti cestovania na tomto úseku. Okrem toho takéto rýchle spojenie zaistí cestovanie do práce mnohým ľuďom, ktorí dochádzajú za prácou do Žiliny. Vážený pán minister, prosím vás o stanovisko k tejto veci. Aké sú definitívne závery dostavby tohto tunela alebo zvažujete iné riešenie? Ďakujem za odpoveď. Moja druhá interpelácia smeruje k pánovi ministrovi Jaroslavovi Izákovi, ministrovi životného prostredia Slovenskej republiky. Vážený pán minister, interpelujem vás v mene občanov obce Petrovce nad Laborcom, okres Michalovce, v otázke zásobovania pitnou vodou a to z vodného zdroja v meste Strážske. Predĺžením vodárenského systému z vodného zdroja Strážske do obce Petrovce nad Laborcom by sa zabezpečila dodávka pitnej vody pre túto obec. Dnes obyvatelia obce, žije tu v súčasnosti 850 obyvateľov, užívajú kontaminovanú pitnú vodu. Úmrtnosť v obci za rok 2006 je vysoká. Zomrelo tu 8 ľudí z uvedených 850. Obec má podanú žiadosť na rok 2007 na Environmentálnom fonde ministerstva životného prostredia, kde žiadaná suma je 10 miliónov slovenských korún. Táto dotácia by pomohla obci rozšíriť vodovodnú sieť v obci Petrovce nad Laborcom. Vážený pán minister, prosím vás o stanovisko k tejto veci. Aké sú možnosti a závery ministerstva životného prostredia k predloženej veci? Ďakujem pekne.
Kresák, Peter, poslanec NR SR (2017-10-13):
Ďakujem pekne za slovo, pán predsedajúci. Dovoľte, aby som tiež teda zareagoval veľmi stručne na predkladateľa aj na spravodajcu. V podstate dalo by sa na prvý pohľad povedať, že ten návrh je logický a že prečo mu nevyhovieť? Iste, len ten problém je asi troška komplikovanejší. Začnem tým, že skúšali si dať predkladatelia odpoveď aj na otázku, lebo ten argument znie, však v trestnom zákone je, je 15, tu je 14, či naopak teraz, zjednoťme to. Ale prečo by sme to nemali urobiť aj naopak, máme skúsenosť, že či by nebolo lepšie naopak zvýšiť tú hranicu v Trestnom zákone? A nesledovať priestupkovým zákonom Trestný zákon. Tieto otázky sa dotýkajú vlastne celej spoločnosti a preto pri prekladaní návrhov na zmeny by bolo asi dobré najprv vedieť niečo o dopadoch a uplatňovaní toho. Mne ušlo, možno predkladatelia urobili nejakú diskusiu s orgánmi činnými v trestnom konaní, s vyšetrovateľmi, možno majú, ale mne chýbali v návrhu, aj chýbajú mi tie analýzy. Že či je toto ten správny smer. Na prvý pohľad áno, aj mne sa môže zdať, že fajn, znížme, ale vieme, vieme, aký to bude mať dopad? Hovorili sme o tom s niekým odborne? Lebo predložiť ľahko návrh je samozrejme nie problém. Ale meníme zákony a zasahujeme do života spoločnosti, tie dopady by sme mali poznať. Ďakujem, iba toľko.
Kollár Boris, predseda NR SR (2021-09-21):
Prosím, prezentujme sa a hlasujeme. (Hlasovanie.) Prítomných 131 poslancov, za 120, proti 1, zdržalo sa 10. Uvedený návrh sme schválili. Sme v treťom čítaní . Otváram rozpravu v rámci tretieho čítania. Hlási sa niekto z poslancov do rozpravy? Ak nie vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Beluský, Martin, poslanec NR SR (2021-05-27):
Ďakujem, pán podpredseda. Len vám chcem oznámiť, že klub Ľudová strana Naše Slovensko súhlasí s týmto návrhom, a teda tiež ak potrebujete ďalší klub, tak kľudne môžte s nami počítať. Ďakujem.
Klus, Martin, podpredseda NR SR (2020-01-21):
Ďakujem pekne, pani ministerka. Chcem sa ešte opýtať, či chce k rozprave zaujať stanovisko spravodajca. Nie je tomu tak. Je tomu tak. Nech sa páči.
Matovič, Igor, poslanec NR SR (2010-12-07):
Pán kolega, mám ťa svojím spôsobom vcelku rád, lebo tak sympaticky tvrdo rozprávaš ako ja. A myslím si, že to tak vyjadruje to, že sa nesnažíš nejako moc pretvarovať. Takže budem k tebe veľmi taký mäkký. A k tomu, čo si hovoril o tom teda, že keď máme podozrenie z nejakého rozkrádania, z nejakých zlodejín ap., tak máme konať, máme to dať orgánom činným v trestnom konaní. Ono toto je taká formulka, ktorá zvyčajne zo strany SMER-u alebo teda súčasnej opozície zaznieva. Len najväčší problém je to, že tie rozkrádačky a tunelovanie sa konali v podstate zákonne, lebo otázka je, čo bolo nezákonné na nejakom mýtnom tendri, čo bolo nezákonné na nejakej nástenke. Jednoducho vy ako politici ste si prijali také zákony, aby ste mohli tunelovať štát zákonne. A tým pádom nerobili ste také kroky, aby ste následne mohli byť nejako trestne stíhaní. Takže takáto výzva síce je pochopiteľná, je ľúbivá, ale, ešte raz hovorím, tie rozkrádania sa konali v podstate zákonne, lebo zákonne ste si dovolili vyhlásiť tender za 3,5 mld. korún na nástenke na 2. poschodí niekde za vrátnicou. Jednoducho to bol v tom čase zákonný postup. Takto ste to urobili. Využili ste túto dieru v zákone, ktorú ste si sami nechali. A my môžeme eticky to odsúdiť, alebo morálne, že to bola rozkrádačka, ale de iure, podľa toho zákona a právneho stavu, ktorý vtedy bol, to rozkrádačka nebola. Ale myslím si, že omnoho dôležitejšie je to, či vlastne štát pri tom peniaze stratil alebo nestratil. Tie peniaze stratil a neboli použité efektívne a to je podstatnejšie. Ďakujem.
J. Jasovský, poslanec: (2002-07-04):
A na to, čo si ty povedal a čím si začal svoje vystúpenie, ja poviem tiež niekoľko slovenských porekadiel. Dovoľ mi. Hovorí, čo mu slina na jazyk donesie, Rozpráva rýchlejšie, ako premýšľa, Dvakrát meraj a raz rež, Vodu káže, víno pije, Ja na bráchu, brácha na mně, to je myslím dobré, (Potlesk.) Ešte vlka nezabili, už na jeho kožu pili, Straka strake oko nevykole alebo strana strane oko nevykole, Kto chce psa biť, palicu si nájde, Klame, až sa mu z huby práši a ty si hovoril, Čo sa babe zachcelo, to sa babe prisnilo, na to ti ja poviem, Každá líška svoj chvost chváli. A ja nie som baba, ale či ty nemáš problémy s niečím, s nejakým chvostom, to je tvoj problém. (Smiech.) (Potlesk.) M. Andel, podpredseda NR SR: S faktickou poznámkou chce vystúpiť pán poslanec Prokopovič, pán poslanec Cabaj. Uzatváram možnosť podania ďalších prihlášok. Pán kolega Prokopovič, máte slovo. Prosím o pokoj v rokovacej miestnosti.
Kočiš, Eduard, poslanec NR SR (2021-07-23):
Veľmi pekne ďakujem za slovo, pán predsedajúci. Pán kolega Blaha, tak ako ste vo svojej rozprave poznamenal, ministerstvo, vláda a vládni poslanci rozdeľujú, polarizujú spoločnosť. To, čo sa deje pred budovou Národnej rady Slovenskej republiky, to, že došlo k zraneniu príslušníčky Policajného zboru, to je výsledok toho, že táto vláda, títo neschopní poslanci, ktorí sú naozaj iba mopslíkmi tohto neschopného ministerstva a dvojgeneračnej výmeny na čele premiéra Hegera za premiéra Matoviča a naopak, toto je výsledok, že vonku sa deje neprístojnosť, to, že vonku sa dejú jednoducho už konflikty. A vy tu teraz budete hrdinsky niektorí obhajovať, že iba očkovaním a iba správnou informovanosťou populácie, obyvateľstva dosiahneme to, že jednoducho naše Slovensko, celá naša úžasná Európska únia budeme v bezpečí. Ale, vážené kolegyne, vážení kolegovia, choďte to vonku ľuďom vysvetliť. My sme pred rokovaním Národnej rady medzi tých ľudí šli, prešli okolo nich a nechcite vedieť, nechcite počuť, čo si o vás myslia. Jednoducho tí ľudia už rozprávajú adresy, kde vy bývate, že podľa vášho hlasovania v pléne Národnej rady Slovenskej republiky vám to pôjdu osobne vysvetliť. Jednoducho je to masa ľudí, ktorá jednoducho sa už vymyká nejakej poslušnosti, o ktorej vy stále rozprávate. A to, že vláda poverí ministra zdravotníctva, aby tu ako nejaký spasiteľ prišiel medzi poslancov a v skrátenom legislatívnom konaní predložil takýto fašistický, takýto diskriminačný zákon, aký ešte nikdy v histórii pléna Národnej rady Slovenskej republiky schválený nebol, toto je výsledok vašej nekompetentnosti, bezcharakternosti a totálnej neúcty voči ľuďom. Choďte von, choďte to vysvetliť!
Hrušovský, Pavol, podpredseda NR SR (2010-12-16):
Pán poslanec Paška.
V. Palko, poslanec: (2002-08-20):
J. Migaš, predseda NR SR: Panie poslankyne, páni poslanci, pán poslanec Langoš, nech sa páči. Pán poslanec Langoš, máte slovo. J. Langoš, poslanec: Ďakujem za slovo, pán predseda, ja som v rozprave povedal, v rozprave som povedal, že stará účinnosť bráni v uplatnení ústavného práva prelomiť suspenzívne veto prezidenta, a preto dávam námietku a žiadam snemovňu, žiadam, aby ste nechali hlasovať o tom, či o mojom pozmeňujúcom návrhu, ktorý zmení účinnosť a umožní, aby vyšiel zákon v Zbierke zákonov, ste nechali hlasovať.
Marosz, Ján, poslanec NR SR (2019-09-25):
Ďakujem pekne. Igor, naozaj je to, sú to drobné, ktorými chceme pomôcť matkám. Čo je to 50 mil. voči jednej miliarde, ktorá na Slovensku odíde vplyvom korupcie zo štátneho rozpočtu? Sumy utopené korupciou na Slovensku predstavujú 10-násobok rozpočtu vyčleneného pre rodiny s deťmi, viac ako 4,5-násobok celkových ročných výdavkov na zdravotné potreby a pre invalidov a 3,5-krát viac, ako sú verejné výdavky na vzdelávanie. Čiže, zjednodušene povedané, keby sa nekradlo, tak naozaj sa môžme postarať o každú jednu matku, o každé jedno dieťa. A chcem zároveň povedať, že trošku možno aj v tej rozprave boli zdôrazňované matky, a chcem ten reflektor aj na toho otca, že práve táto finančná podpora môže byť aj tým argumentáriom pre tú matku v ťažkej životnej situácii, ktorá sa náhle ocitla tehotná. Veľakrát je to spojené možno so stresom, s panikou a práve takýto príspevok, tých, tých istých 220 eur môže byť istým argumentom aj vo vzťahu k tomu priateľovi, partnerovi alebo môžno práve tomu zodpovednému, ktorý dostal túto matku do nechceného, neželaného tehotenstva. Takže považujem naozaj tento návrh za dobrý, zodpovedný. A tieto peniaze sú naozaj drobnými a verím tomu, že keby OĽANO vládlo, tak túto jednu miliardu, ktorú ročne vieme na korupcii zachrániť, môžme potom naplno používať pre podporu slabých, opustených, chorých aj nenarodených detí.
Bernaťák, Tibor, poslanec NR SR (2019-09-12):
Gestorský výbor do 32 dní.
Hrušovský, Pavol, podpredseda NR SR (2010-12-01):
Pán spoločný spravodajca, nech sa páči. Tiež chce zaujať stanovisko k rozprave.
Blanár, Juraj, podpredseda NR SR (2022-04-29):
Vážené panie poslankyne, páni poslanci, kontaktoval som pána predsedu parlamentu, ktorý momentálne má nejaké povinnosti, čiže nepodarilo sa mi s ním spojiť, pretože jedine v jeho kompetencii je zvolať v takomto prípade, ktorý sa teraz naskytol, keďže nie je možné z opozičných radov zozbierať tri poslanecké kluby, aby on o tom rozhodol. Kancelária pána predsedu ma informovala, že ho budú kontaktovať a budú ma informovať okamžite, ako budú mať možnosť mať na príjme. Preto budeme pokračovať ďalej v rokovaní. Tak procedurálny návrh má pán poslanec Šefčík, nech sa páči.
Laurenčík, Milan, podpredseda NR SR (2021-07-01):
Poslednú faktickú poznámku má pán poslanec Juraj Krúpa, nech sa páči.
Laššáková, Jana, podpredsedníčka NR SR (2015-06-30):
Na vystúpenie pána poslanca s faktickou poznámkou pán poslanec Fecko. Končím možnosť prihlásiť sa s faktickými poznámkami. Nech sa páči, pán poslanec.
Bugár, Béla, podpredseda NR SR (2018-10-23):
Prezentujme sa a hlasujme o bodoch zo spoločnej správy. (Hlasovanie.) Prítomných 147, za 139, zdržalo sa 8 poslancov. Návrh sme schválili.
V. Veteška, podpredseda NR SR: (2004-06-23):
M. Maxon, poslanec: Pán Heriban, snažil som sa tu v mojich dokladoch nájsť dokument, ktorý svedčí o tom, že som členom Ľudovej strany - Hnutia za demokratické Slovensko a nemienim na tom ani nič meniť, ale my stále hovoríme o jednom ministrovi. Dámy a páni, tento jeden minister je súčasťou vlády, ten jeden minister dostal mandát prostredníctvom vyslovenia dôvery vláde, pri schválení Programového vyhlásenia vlády. Ak hovoríme o tom, že jeden minister prezentuje svoje stanovisko v Bruseli, tak za týmto stanoviskom ministra je tím špecialistov a odborníkov, a, samozrejme, že chápem pani poslankyňu Navrátilovú, že zmyslom možno tohto návrhu je uchádzať sa o elimináciu omylov, ale, dámy a páni, nemôže nastať absolútne opačná situácia? Keď jednoznačne exaktne odborné stanoviská, ktoré spracovali tímy ľudí, ktorí pracujú na príslušných ministerstvách, presadzujú tento názor a je odborne absolútne správny, nemôže sa stať opak, že Národná rada tento názor obohatí o neodborné politické stanoviská, môže nastať absolútne opačná situácia a ešte raz zopakujem, ja dnes som presvedčený o tom, že súčasná vláda už tento mandát nemá, ale v normálnej demokracii je to tak, že takýto mandát získava pri schválení programové... (Prerušenie vystúpenia časomierou.)
Žitňanská, Lucia, ministerka spravodlivosti SR (2011-02-01):
Ďakujem pekne za slovo. Pán predseda, vážené panie poslankyne, vážení páni poslanci, tak ako už niekoľkokrát som tu v parlamente pred vami vystúpila počas tohto volebného obdobia a naposledy v decembri, keď sa tento parlament vyslovil za zmeny, ktoré majú pomôcť navrátiť súdnictvu a sudcom dôveru ľudí, uchádzam sa opätovne o vašu podporu. Verím, že všetci vnímate potrebu zaoberať sa stavom súdnictva, ale nie v prvom rade preto, že to hovorím ja alebo že to hovorí vláda, Súdna rada alebo sudcovia, ale predovšetkým preto, že táto vláda si stanovila cieľ zlepšiť vymožiteľnosť práva, ako aj obnoviť dôveru ľudí v justíciu preto, že to vníma ako vážnu potrebu ľudí, ktorí túto potrebu vyslovili vo voľbách. Myslím si, že táto vláda začala sa stavom justície zaoberať vážne a v prvom rade začala hovoriť pravdu. A tá pravda je, že nie je len jeden problém v súdnictve, a to prieťahy v súdnom konaní, ale existuje tu aj problém dôveryhodnosti, a pokiaľ sa nebudeme zaoberať aj touto otázkou, tak nedosiahneme stav, aby ľudia mohli sa s dôverou obrátiť na súd, veriac, že o ich prípade rozhodne súd nielen včas, ale aj nestranne. Mňa naozaj veľmi mrzí vnímanie súdnictva ľuďmi. Veľmi ma mrzia výsledky napríklad posledného barometra, z ktorého vyšiel veľmi nelichotivý obraz justície v očiach našich ľudí, a síce, že Slováci sú spolu s Bulharmi jedinými v Európe, ktorí považujú súdy za skorumpovanejšie než politické strany. Skutočne toto prvenstvo je niečo, čo je pre mňa veľmi vážnym signálom, veľmi vážnym signálom od ľudí, a preto je dôležité povedať si pravdu a zaoberať sa vážne nielen rýchlosťou konania, ale aj dôveryhodnosťou justície. Vláda Ivety Radičovej zobrala túto vôľu ľudí vážne a pustili sme sa do dôležitých zmien. Naším cieľom je zmeniť pomery v justícii nielen formálne, ale chceme priniesť na súdy aj potrebnú otvorenosť, diskusiu, dynamiku, ktorá podporí, aby všetky zmeny boli dlhodobé a trvácne. Zvolili sme si možno pre tie prvé kroky neštandardnú cestu. Možno práve pre právnické prostredie neštandardnú cestu, ale o to dôležitejšiu podľa mojej mienky. Zvolili sme cestu, že chceme dať moc v súdnictve naozaj tomu, komu patrí, to znamená pri rozhodovaní sudcovi, ale pri kontrole predovšetkým ľuďom, verejnosti, komukoľvek, kto chce a bude sa pozerať cez prsty nielen politikom, ale aj na to, čo sa deje v justícii. Preto sme prišli doteraz s najväčším otvorením v justícii verejnej kontrole, preto sa hlásime k boju s rodinkárstvom v súdnictve, preto otvorene hovoríme o boji s vnútornou korupciou a o posilňovaní nezávislosti sudcov pri ich rozhodovaní v jednotlivých prípadoch. O tom je zákon, o ktorom budete dnes opakovane hlasovať. Ja verím, že toto opakované hlasovanie v Národnej rade dá opäť ľuďom šancu veriť v zmeny v justícii a o toto vás chcem týmto požiadať. Ďakujem pekne.
Danko, Andrej, predseda NR SR (2018-11-27):
Pán poslanec Soboňa.
Kleinert, Dana, poslankyňa NR SR (2024-05-14):
Pán Pročko, obraciam sa na vás... (Prerušenie vystúpenia predsedajúcim.)
M. Číž, podpredseda NR SR: (2009-12-09):
(Hlasovanie.) Prítomných 74 poslancov. Národná rada je neuznášaniaschopná. Vážené kolegyne, kolegovia, budeme pokračovať v zmysle rokovacieho poriadku. Vyhlasujem 5-minútovú prestávku. Po nej zopakujeme hlasovania. (Prestávka.) (Po prestávke.)
Šebová, Zuzana, poslankyňa NR SR (2020-11-26):
Ja taktiež pripomínam členom kontrolného výboru pre Vojenské spravodajstvo, o 12.15 hod. máme výbor v rokovacej miestnosti 71. Ďakujem.
Ďuriš Nicholsonová, Lucia, podpredsedníčka NR SR (2019-04-02):
Vážené panie poslankyne, vážení páni poslanci, teraz budeme pokračovať v 43. schôdzi, a to nasledujúcimi bodmi: najskôr dva body pani ministerky Lubyovej, tlač 1333 a 1262, a potom bude nasledovať prerušená rozprava o návrhu zákona pani poslankyne Shahzad, to je pod tlačou 1391 a následne preberieme body pána poslanca Antala. Takže pokračujeme prvým čítaním o vládnom návrhu zákona, ktorým sa mení a dopĺňa zákon č. 396/2012 Z. z. o Fonde na podporu vzdelávania v znení neskorších predpisov. Vládny návrh zákona je uverejnený ako tlač 1333 a návrh na jeho pridelenie na prerokovanie výborom je v rozhodnutí pod 
č. 1409. Uvedie nám ho pani ministerka školstva, nech sa páči. (Rokovanie o vládnom návrhu zákona, ktorým sa mení a dopĺňa zákon č. 396/2012 Z. z. o Fonde na podporu vzdelávania v znení neskorších predpisov , tlač 1333.)
P. Hrušovský, podpredseda NR SR: (2002-02-19):
Nech sa páči, pán poslanec Štefan Šlachta, máš slovo. Š. Šlachta, poslanec: Ďakujem pekne za slovo. Vážený pán predsedajúci, vážený pán minister, vážené kolegyne, kolegovia. Dovoľte mi predložiť pozmeňujúce návrhy k vládnemu návrhu zákona o vede a technike v počte deväť. K nim snáď na vysvetlenie len toľko, ide o financovanie inštitucionálneho výskumu a o jeho väčšiu transparentnosť. Ďalej ide o otázky hodnotenia a v ďalšom sú to viac-menej len legislatívnotechnické úpravy. Poprosil by som, keby sa o jednotlivých návrhoch potom hlasovalo samostatne. Ďakujem pekne.
Paška, Pavol, predseda NR SR (2012-08-06):
Faktické poznámky, páni poslanci. Pán poslanec Mihál. Procedurálny návrh? Chvíľočku, dobre? Čiže faktické poznámky, páni poslanci Štefanec, Mihál, Tomanová, Žitňanská. Končím možnosť sa prihlásiť. Pán poslanec Mihál. Procedurálny návrh ste chceli.
Hudecová, Eva, poslankyňa NR SR (2022-12-01):
Vážený pán kolega, nemusíte sa báť, pretože túto registráciu budú naozaj riešiť odborníci a nie takí samozvaní odborníci, ako máte v SaS-ke, čiže kľudne spávajte ďalej.
V. Veteška, podpredseda NR SR: (2007-05-17):
(Hlasovanie.) Prítomných 139, za 98, proti 3, zdržalo sa 38, nehlasovalo 0. Konštatujem, že sme v treťom čítaní . Otváram rozpravu. Kto sa hlási do rozpravy v rámci tretieho čítania? Pán poslanec Hrušovský? Nie. Končím možnosť podania prihlášok do rozpravy. Vyhlasujem rozpravu za skončenú. A prosím pána poslanca, aby uviedol hlasovanie o zákone ako o celku.
Laššáková, Jana, podpredsedníčka NR SR (2012-12-14):
Na vystúpenie pána poslanca s faktickými poznámkami pán poslanec Brocka, Simon, Hudacký, Želiezka, Viskupič. Končím možnosť prihlásiť sa s faktickými poznámkami. Pán poslanec Brocka, nech sa páči.
Číž, Miroslav, podpredseda NR SR (2015-11-18):
Pán poslanec Mičovský.
Danko, Andrej, predseda NR SR (2018-02-14):
S reakciou na vystúpenie, pán poslanec Marček. Uzatváram možnosť prihlásenia s faktickými. Nech sa páči.
Kollár, Boris, predseda NR SR (2022-06-14):
Vážené pani poslankyne, vážení páni poslanci, prosím, zaujmite miesta v sále a pán poslanec Žiga si môže kľudne sadnúť. Nech sa páči, pán poslanec. Ďakujem pekne. Otváram rokovanie 66. schôdze Národnej rady Slovenskej republiky. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. (Prezentácia: 108 prítomných, pozn. red.) Prosím vás pekne, techniku chcem poprosiť, lebo naozaj skutočne nás je viacej ako 108. Kolegovia, poprosím, všetci si vytiahnite karty a ešte raz to skúsime, lebo. Prosím, reštartnime to. Prosím, prezentujme sa. Nejde? (Prezentácia.) Prítomných 116. Aj tak sa mi to nezdá. Dobre. Zisťujem, že je prítomných 116 poslancov a teda Národná rada je schopná sa uznášať a môžeme pokračovať v rokovaní. Teraz zaznie štátna hymna Slovenskej republiky. (Štátna hymna Slovenskej republiky.) Na 66. schôdzi Národnej rady budú overovateľmi poslanci Marián Viskupič a Jozef Habánik. Náhradníkmi budú poslanci Peter Dobeš a Jana Vaľová. Na dnešnom rokovacom dni o ospravedlnenie požiadali pán poslanec Róbert Puci a Marek Hattas. Vážené pani poslankyne, vážení páni poslanci, pred tým, ako budeme pokračovať v rokovaní, dovoľte mi na balkóne rokovacej sály privítať žiakov a učiteľov Základnej školy Komenského v Námestove. Vitajte! (Potlesk.) Návrh programu vám bol rozdaný. Skôr ako dávam slovo poslancom, ktorí budú chcieť navrhnúť zmenu alebo doplnenie programu, uvádzam, že v návrhu programu sa uvádzajú aj správy a materiály príslušných inštitúcií predložené v súlade s platnými zákonmi, ktoré na návrh gestorských výborov uvedú ich predkladatelia, ako sú uvedení v návrhu programu. Na to, aby mohli tieto materiály uviesť a vystúpiť v rozprave, je potrebný súhlas Národnej rady. Navrhujem, aby sme tento súhlas, ako aj súhlas so skrátením lehoty na prerokovanie návrhov zákonov, o ktorých gestorské výbory rokovali dnes, schválili a vyslovili schválením programu ako celku, pokiaľ niekto nepredloží iný návrh. Pristúpime k schvaľovaniu návrhu programu 66. schôdze teraz. Teraz vás prosím, pani poslankyne, páni poslanci, ktorí ste svoje návrhy na zmenu alebo doplnenie návrhu programu odovzdali písomne pred začatím schôdze, aby ste sa prihlásili a tieto návrhy predniesli. S prvým procedurálnym návrhom vystúpi pán poslanec Mazurek, nech sa páči.